கால்டெரைட்டு

கால்டெரைட்டு (Calderite) என்பது (Mn2+, Ca)3(Fe3+, Al)2(SiO4)3 என்ற மூலக்கூற்று வாய்பாட்டால் விவரிக்கப்படும் கோமேதகம் குழுவைச் சேர்ந்த ஒரு கனிமமாகும். பன்னாட்டு கனிமவியல் சங்கம் Cdr என்ற குறியீட்டால் அடையாளப்படுத்துகிறது.  

கால்டெரைட்டு அடர் சிவப்பு கலந்த பழுப்பு நிறத்தில் இருந்து அடர் மஞ்சள் நிறம் வரையிலான நிறங்களில் இருக்கும். பொதுவாக சிறுமணிகளின் திரட்சியாகக் காணப்படும்.Handbook of Mineralogy 

இந்தியாவின் புவியியல் துறையில் பணியாற்றிய புவியியலாளர் இயேம்சு  கால்டரின் பெயரால் கனிமத்திற்கு இப்பெயரிடப்பட்டது. இந்த பெயர் முதன்முதலில் பீகார் மாநிலத்தின் அசாரிபாக்கு மாவட்டத்தின் கட்கம்சாண்டி கிராமத்தில் காணப்பட்ட மாங்கனீசு படிவுகளில் உள்ள ஒரு பாறைக்கு பயன்படுத்தப்பட்டது. இதே பாறை இந்தியாவின் மத்தியப் பிரதேசத்தில் உள்ள நேத்ரா, பாலகாட்டு மாவட்டத்திலும் காணப்பட்டது. பின்னர் இப்பெயர் முக்கிய கனிமத்திற்கு மாற்றப்பட்டது. 1909 ஆம் ஆண்டில், நமீபியாவின் ஓட்சோசோண்ட்சூபா பிராந்தியத்தில் உள்ள ஓட்சோசோண்டுவிலிருந்து வந்த கனிமமாக இது விவரிக்கப்பட்டது.

மேற்கோள்கள்

 மேலும் வாசிக்க 

பகுப்பு:மாங்கனீசு(II) கனிமங்கள்
பகுப்பு:இரும்பு(III) கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:கனசதுரக் கனிமங்கள்
பகுப்பு:சிலிக்கேட்டு கனிமங்கள்